
	[bookmark: nev]KOLMA ESZTER
kolma.eszti@gmail.com
művészettörténet
MA, 3. félév
Pázmány Péter Katolikus Egyetem
Bölcsészet- és Társadalomtudományi Kar
	
[bookmark: _GoBack]






Témavezető:
	Dr. Kovács Imre
egyetemi docens, PPKE BTK




Khanenko Imádás Mestere: Királyok imádása (Budapest, Szépművészeti Múzeum)

Kulcsszavak: Khanenko Imádás Mestere; Királyok Imádása; Hugo van der Goes; Jean Perréal
Az Országos Tudományos Diákköri Konferenciára készült kutatásom középpontjában egy, a Szépművészeti Múzeumban őrzött Királyok imádása tábla áll, amelyet a Khanenko Imádás Mesteréhez köt a szakirodalom. Dolgozatomban ismertetem a mester oeuvre-jét és a hozzá fűződő kutatástörténetet. Továbbá bemutatom a budapesti Királyok imádása tábla hézagos provenienciáját, technikai vizsgálatait és ikonográfiai előképeit. Dolgozatom fókusza a képen látható egyik király, Boldizsár arca, amely valószínűleg kriptoportré. Az arc tulajdonosával kapcsolatban több név is felmerült a kutatásban. Egyesek szerint I. Miksa, míg mások szerint III. Frigyes, német-római császár arca látható a táblán. Hipotézisem szerint a táblán nem egy uralkodó jelenik meg Boldizsár képében, hanem egy francia gróf. A budapesti Khanenko-tábla Boldizsárának arcvonásait egy Jean Perréal által készített rajzon találtam meg, amelyen Ligny grófja látható. Dolgozatomban összevetem a táblán és a rajzon megjelenő arcokat és bemutatom Ligny grófjait.



